ད་ཆ་གཞིས་ཆགས་ནང་མི་སྡོད་མཁན་མི་འདུག་ཟེར་གྱི་ཡོད།མི་སྡོད་ཀྱི་མ་རེད།སློབ་སྦྱོང་ཕྲན་བུ་ཡོད་མཁན་གྱི་མི་ཞིག་ཉིན་གང་རྨོན་གླང་གི་མཇུག་ལ་འགྲོ་རྒྱུ་ཁག་པོ་ཡིན།ཡང་ན་གཞིས་ཆགས་ཀྱི་ཁྱིམ་ཚང་ནང་ཕྲུ་གུ་བཞག་ནས་གྲོང་ཁྱེར་ནང་ལས་ཀ་ཤུགས་ཆེ་ཙམ་བྱེད་ས་དེ་འདྲ་ལ་འགྲོ་ན་ཡག་པོ་ཡོད།མའེ་སོར་ནས་བྷེང་ལོར་ཐག་ཉེ་པོ་ཡིན་སྟབས།བྷེང་ལོར་ནས་ལས་ཀ་རག་གི་རེད་ཅེས་དེ་དུས་གཞོན་པ་བཞི་ཙམ་བྷེང་ལོར་གྱི་རྒྱ་གར་བཟོ་གྲྭ་ཆེན་པོ་ཞིག་གི་ནང་ལས་ཀ་བྱེད་ཀྱི་ཡོད་པ་རེད།གང་ལྟར་ང་ཚོའི་གཞིས་ཆགས་ཁག་གི་ལས་ཀ་དང་སློབ་སྦྱོང་ཐད་ཏན་ཏན་འཐུས་ཤོར་ཕྱིན་འདུག་བསམ་པ་དྲན་གྱི་འདུགསྤྱིར་བཏང་རང་མི་རང་ལས་ཞེས་པ་དེ་གལ་ཆེན་པོ་ཡིན།འོན་ཀྱང་རང་ཉིད་ཀྱི་ཀླད་པ་དང་ཉམས་མྱོང་གིས་འདང་གི་མི་འདུག་ན་མི་གཞན་ལ་འབྲེལ་བ་བྱེད་དགོས།